b'\n_START_ARTICLE_\nTzatziki\n_START_PARAGRAPH_\nTzatziki (gr\xc3\xa6sk: \xcf\x84\xce\xb6\xce\xb1\xcf\x84\xce\xb6\xce\xaf\xce\xba\xce\xb9, tyrkisk: cac\xc4\xb1k) er en spise, der forbindes med det gr\xc3\xa6ske k\xc3\xb8kken, men er meget brugt i flere forskellige k\xc3\xb8kkener omkring den \xc3\xb8stlige del af Middelhavet._NEWLINE_Tzatziki best\xc3\xa5r af reven eller fintsk\xc3\xa5ren agurk, dr\xc3\xa6net ("gr\xc3\xa6sk") yoghurt, knust eller finthakket hvidl\xc3\xb8g samt olivenolie og salt.  Der tils\xc3\xa6ttes i visse egne af Gr\xc3\xa6kenland ogs\xc3\xa5 dild. I Gr\xc3\xa6kenland i sj\xc3\xa6ldne tilf\xc3\xa6lde krydret med mynte og i Tyrkiet med dild. I det gr\xc3\xa6ske k\xc3\xb8kken altid som et tilbeh\xc3\xb8r til k\xc3\xb8d, men i Nordeuropa bruges Tzatziki bredere. _NEWLINE_Ordet tzatziki er brugt p\xc3\xa5 dansk siden 1989  og kaldes p\xc3\xa5 dansk ogs\xc3\xa5 gr\xc3\xa6sk agurkesalat._NEWLINE_Tzatziki stammer oprindeligt fra Tyrkiet under navnet Cacik og er senere blevet adapteret af gr\xc3\xa6kerne, der har udviklet deres egen version af Cacik.'